ΑΡΤ (τηλεοπτικός σταθμός)

Ιστορία

Ξεκίνησε την λειτουργία του το Μάρτιο του 1990. Ο σταθμός με γοργά βήματα σχεδόν από το ξεκίνημά του μέχρι και το 2010, είχε ξεπεράσει κάθε γνωστό όριο, άρχισε να επεκτείνει, εντελώς παράνομα, την εμβέλειά του πανελλαδικά μέχρι το 2014, όπου κάλυπτε σχεδόν όλη την Ελληνική επικράτεια, μέσω της Digea και ο οποίος εκπέμπει δορυφορικά (μέσω του Hellas Sat 2). Ωστόσο, από την 1η Απριλίου 2018, υποχρεώθηκε ο σταθμός να περιορίσει την «εθνική εμβέλεια» που διέθετε, και άρχισε να εκπέμπει μόνο στην Περιφερειακή Ζώνη 9 (Αττική, Αργοσαρωνικός και Νότια Εύβοια), μιας και είναι επίσημα περιφερειακός.

Ιδιοκτησία

Ο σταθμός ανήκει ιδιοκτησιακά στη City News Ανώνυμη Εταιρεία η οποία συστάθηκε την Παρασκευή 16 Φεβρουαρίου 1990 με τους εξής διακριτικούς τίτλους και σκοπούς του φορέα: TeleCity για τη δημιουργία τηλεοπτικού σταθμού, RadioCity για τη δημιουργία ραδιοφωνικού σταθμού, VideoCity για τη δημιουργία studio παραγωγής προγραμμάτων και CityPress για τη δημιουργία εκδοτικών επιχειρήσεων.
Δύο χρόνια μετά, τροποποιήθηκε το καταστατικό της επιχείρησης, προσθέτοντας στις δραστηριότητες της την παραγωγή και διάθεση κινηματογραφικών ταινιών. Το 2001 καταργήθηκε από τους σκοπούς του φορέα η δημιουργία εκδοτικών επιχειρήσεων ενώ δύο χρόνια μετά, έγινε τροποποίηση των εξής διακριτικών τίτλων: Τηλεάστυ για τον τηλεοπτικό σταθμό, Ραδιοάστυ για τον ραδιοφωνικό σταθμό και Βιντεοάστυ για τις παραγωγές των προγραμμάτων (πιστές μεταφράσεις) ενώ καταργήθηκε η ονομασία CityPress.
Το 2008 και το 2010 αντίστοιχα, το Τηλεάστυ και το Ραδιοάστυ πουλήθηκαν στο ΛΑ.Ο.Σ. ενώ δύο χρόνια μετά έγινε τροποποίηση των εξής διακριτικών τίτλων: ΑΡΤ - Άστυ Ραδιοτηλεόραση για τον τηλεοπτικό σταθμό και ΑΡΤ FM - Ενημέρωση για τον ραδιοφωνικό σταθμό.
Τον Φεβρουάριο του 2014 προστέθηκε στο καταστατικό της επιχείρησης, η δημιουργία σχολής δημοσιογραφίας, ονόματι ΑΡΤ Σπουδές ΜΜΕ, Κέντρο Σπουδών Επικοινωνίας ενώ δέκα μήνες μετά ο ΛΑΟΣ επαναπώλησε το τηλεοπτικό κανάλι στη City News Α.Ε. της οποίας το 49,43% του μετοχικού κεφαλαίου κατέχει ο Γιώργος Καρατζαφέρης ενώ το υπόλοιπο 50,57% κατέχει ο γιος του, Γιάννης. Αρχικά πρόεδρος του καναλιού είχε αναλάβει ο Γιώργος Καρατζαφέρης ενώ μετέπειτα ανέλαβε ο γιος του, Γιάννης, μέχρι τα τέλη του 2002.

Πρόγραμμα

Το πρόγραμμα του σταθμού περιλαμβάνει πολλών ειδών εκπομπές (ενημερωτικές, ψυχαγωγικές, εκπομπές γύρω από το κόμμα που υποστηρίζει ο σταθμός, δηλαδή του ΛΑΟΣ και αθλητικές) καθώς και την μουσική εκπομπή Στυλ Ελληνικό (μετέπειτα Style GR νυν GR Express), η οποία ήταν από τις μακροβιότερες στην Ελληνική τηλεόραση και προβάλλει Ελληνικά και ξένα βιντεοκλίπ τραγουδιών, με έμφαση στα παλαιότερα τραγούδια και κυρίως από τις δεκαετίες του '80 και του '90. Επίσης προβάλλει σε υπερβολικό τηλεοπτικό χρόνο και τηλεπωλήσεις (συνήθεις φαινόμενο που κάνουν για χρόνια οι περισσότεροι ελληνικοί περιφερειακοί σταθμοί, για να καλύψουν το πρόγραμμά τους).

Τηλεοπτικές άδειες

Στις 10 Σεπτεμβρίου 1993 αρχικά νομιμοποιήθηκε η λειτουργία του καναλιού βάσει της 19230/Ε αδείας τοπικής εμβέλειας στην περιοχή της Αττικής. Ωστόσο, ο σταθμός από το ξεκίνημά του εκπέμπει και από περιοχές εκτός Αττικής, παρόλο που δεν έχει λάβει την ειδική άδεια για τεχνική δικτύωση προκειμένου να μεταδοθεί πανελλαδικά. Την 3η Μαρτίου 1998 χορηγείται η 4785/Ι απόφαση του Υπουργείου Τύπου στην οποία αναφέρεται ξανά ως τοπικός τηλεοπτικός σταθμός του νομού Αττικής.
Ωστόσο, από τα μέσα του 2013 θεωρούνταν ως σταθμός πανελλαδικής εμβέλειας. Στον διαγωνισμό για τις τηλεοπτικές άδειες πανελλαδικής εμβέλειας τον Ιούλιο του 2016 το κανάλι τέθηκε εκτός διαγωνιστικής διαδικασίας για τυπικούς λόγους. Ωστόσο, από την 1η Απριλίου του 2018, ο σταθμός εκπέμπει περιφερειακά στην Αττική, στον Αργοσαρωνικό, στην Εύβοια και στις Κυκλάδες ενώ 25 μέρες μετά (στις 26) ξεκίνησε να εκπέμπει στην υπόλοιπη Ελλάδα για έναν ολόκληρο μήνα μόνο μία κάρτα που ενημερώνει το κοινό για την τροποποίηση της εκπομπής του σήματός του.